nibzard/narodne-novine-full-text-markdown huggingface dataset:
## Rješenje o imenovanju supredsjedatelja i predstavnika Republike Hrvatske u Mješovitoj komisiji Republike Hrvatske i Katoličke crkve za očuvanje kulturne i umjetničke baštine Katoličke crkve

### NN 104/2012 (19.9.2012.), Rješenje o imenovanju supredsjedatelja i predstavnika Republike Hrvatske u Mješovitoj komisiji Republike Hrvatske i Katoličke crkve za očuvanje kulturne i umjetničke baštine Katoličke crkve

VLADA REPUBLIKE HRVATSKE

2278

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 13. stavkom 3. Ugovora između Svete Stolice i Republike Hrvatske o suradnji na području odgoja i kulture (»Narodne novine – Međunarodni ugovori«, broj 2/97), Vlada Republike Hrvatske je na sjednici održanoj 6. rujna 2012. godine donijela

RJEŠENJE

O IMENOVANJU SUPREDSJEDATELJA I PREDSTAVNIKA REPUBLIKE HRVATSKE U MJEŠOVITOJ KOMISIJI REPUBLIKE HRVATSKE I KATOLIČKE CRKVE ZA OČUVANJE KULTURNE I UMJETNIČKE BAŠTINE KATOLIČKE CRKVE

1. Imenuje se ZLATKO UZELAC supredsjedateljom Mješovite komisije Republike Hrvatske i Katoličke crkve za očuvanje kulturne i umjetničke baštine Katoličke crkve.

2. Imenuje se mr. sc. VESNA JURIĆ BULATOVIĆ predstavnicom Republike Hrvatske u Mješovitoj komisiji Republike Hrvatske i Katoličke crkve za očuvanje kulturne i umjetničke baštine Katoličke crkve.

3. Imenuje se tajnik Komisije za odnose s vjerskim zajednicama predstavnikom Republike Hrvatske u Mješovitoj komisiji Republike Hrvatske i Katoličke crkve za očuvanje kulturne i umjetničke baštine Katoličke crkve, po položaju.

Klasa: 080-02/12-01/530

Urbroj: 5030115/1-12-01

Zagreb, 6. rujna 2012.

Predsjednik

Zoran Milanović, v. r.

Rješenje, NN 104/2012-2278
## Rješenje o razrješenju supredsjedatelja i predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

### NN 104/2012 (19.9.2012.), Rješenje o razrješenju supredsjedatelja i predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

VLADA REPUBLIKE HRVATSKE

2279

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 13. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 6. rujna 2012. godine donijela

RJEŠENJE

O RAZRJEŠENJU SUPREDSJEDATELJA I PREDSTAVNIKA REPUBLIKE HRVATSKE U MJEŠOVITOM POVJERENSTVU REPUBLIKE HRVATSKE I KATOLIČKE CRKVE ZA RJEŠAVANJE GOSPODARSKIH PITANJA

1. Razrješuje se ZVONKO ŠAKIĆ dužnosti supredsjedatelja Mješovitog povjerenstva Republike Hrvatske i Katoličke crkve za rješavanje gospodarskih pitanja.

2. Razrješuju se dužnosti predstavnici Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja:

– MILJENKO PAVLAKOVIĆ

– ANTE-ZVONIMIR GOLEM, dr. med.

– MILIVOJ MIKULIĆ

– BLAŽ ŽILIĆ.

Klasa: 080-02/12-02/512

Urbroj: 5030115/1-12-01

Zagreb, 6. rujna 2012.

Predsjednik

Zoran Milanović, v. r.

Rješenje, NN 104/2012-2279
## Rješenje o imenovanju supredsjedatelja i predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

### NN 104/2012 (19.9.2012.), Rješenje o imenovanju supredsjedatelja i predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

VLADA REPUBLIKE HRVATSKE

2280

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 13. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 6. rujna 2012. godine donijela

RJEŠENJE

O IMENOVANJU SUPREDSJEDATELJA I PREDSTAVNIKA REPUBLIKE HRVATSKE U MJEŠOVITOM POVJERENSTVU REPUBLIKE HRVATSKE I KATOLIČKE CRKVE ZA RJEŠAVANJE GOSPODARSKIH PITANJA

1. Imenuje se mr. sc. BORIS LALOVAC supredsjedateljom Mješovitog povjerenstva Republike Hrvatske i Katoličke crkve za rješavanje gospodarskih pitanja.

2. Za predstavnike Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja, imenuju se:

– dr. sc. VANJA BILIĆ

– MARKO KRIŠTOF

– prof. dr. sc. RUŽICA BELJO LUČIĆ

– LJUBICA ĐUKANOVIĆ.

3. Imenuje se tajnik Komisije za odnose s vjerskim zajednicama predstavnikom Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja, po položaju.

Klasa: 080-02/12-01/531

Urbroj: 5030115/1-12-01

Zagreb, 6. rujna 2012.

Predsjednik

Zoran Milanović, v. r.

Rješenje, NN 104/2012-2280
## Rješenje o razrješenju supredsjedateljice i predstavnika Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

### NN 104/2012 (19.9.2012.), Rješenje o razrješenju supredsjedateljice i predstavnika Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

VLADA REPUBLIKE HRVATSKE

2281

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 3. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 6. rujna 2012. godine donijela

RJEŠENJE

O RAZRJEŠENJU SUPREDSJEDATELJICE I PREDSTAVNIKA VLADE REPUBLIKE HRVATSKE U MJEŠOVITOM POVJERENSTVU VLADE REPUBLIKE HRVATSKE I HRVATSKE BISKUPSKE KONFERENCIJE ZA IZRADU POPISA IMOVINE ODUZETE KATOLIČKOJ CRKVI ZA VRIJEME JUGOSLAVENSKE KOMUNISTIČKE VLADAVINE I ZA IZRADU PRIJEDLOGA RJEŠAVANJA PROBLEMA TE KOORDINACIJU AKTIVNOSTI TIJELA DRŽAVNE UPRAVE U POSLOVIMA POVRATA IMOVINE

1. Razrješuje se BARICA NOVOSEL dužnosti supredsjedateljice Mješovitog povjerenstva Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine.

2. Razrješuju se dužnosti predstavnici Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine:

– DANICA DAMJANOVIĆ

– VESNA GOLUŽA

– mr. sc. JOSIP KRALJIČKOVIĆ

– SONJA BARETIĆ

– BORO DROPULIĆ

– IVANA PINTAR.

Klasa: 080-02/12-02/513

Urbroj: 5030115/1-12-01

Zagreb, 6. rujna 2012.

Predsjednik

Zoran Milanović, v. r.

Rješenje, NN 104/2012-2281
## Rješenje o imenovanju supredsjedateljice i predstavnika Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

### NN 104/2012 (19.9.2012.), Rješenje o imenovanju supredsjedateljice i predstavnika Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

VLADA REPUBLIKE HRVATSKE

2282

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 3. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 6. rujna 2012. godine donijela

RJEŠENJE

O IMENOVANJU SUPREDSJEDATELJICE I PREDSTAVNIKA VLADE REPUBLIKE HRVATSKE U MJEŠOVITOM POVJERENSTVU VLADE REPUBLIKE HRVATSKE I HRVATSKE BISKUPSKE KONFERENCIJE ZA IZRADU POPISA IMOVINE ODUZETE KATOLIČKOJ CRKVI ZA VRIJEME JUGOSLAVENSKE KOMUNISTIČKE VLADAVINE I ZA IZRADU PRIJEDLOGA RJEŠAVANJA PROBLEMA TE KOORDINACIJU AKTIVNOSTI TIJELA DRŽAVNE UPRAVE U POSLOVIMA POVRATA IMOVINE

1. Imenuje se SANDRA ARTUKOVIĆ KUNŠT supredsjedateljicom Mješovitog povjerenstva Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine.

2. Za predstavnike Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine, imenuju se:

– DANICA DAMJANOVIĆ

– dr. sc. VANJA BILIĆ

– SONJA BARETIĆ

– VESNA GOLUŽA

– ALEN ČIČAK.

3. Imenuje se tajnik Komisije za odnose s vjerskim zajednicama predstavnikom Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine, po položaju.

Klasa: 080-02/12-01/532

Urbroj: 5030115/1-12-01

Zagreb, 6. rujna 2012.

Predsjednik

Zoran Milanović, v. r.

Rješenje, NN 104/2012-2282
## Rješenje o razrješenju supredsjedatelja i predstavnika Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica

### NN 104/2012 (19.9.2012.), Rješenje o razrješenju supredsjedatelja i predstavnika Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica

VLADA REPUBLIKE HRVATSKE

2283

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa Zakonom o pravnom položaju vjerskih zajednica (»Narodne novine«, broj 83/2002) i Ugovorima između Vlade Republike Hrvatske i crkava, odnosno vjerskih zajednica, o pitanjima od zajedničkog interesa (»Narodne novine«, br. 196/2003, 141/2004 i 4/2012), Vlada Republike Hrvatske je na sjednici održanoj 6. rujna 2012. godine donijela

RJEŠENJE

O RAZRJEŠENJU SUPREDSJEDATELJA I PREDSTAVNIKA REPUBLIKE HRVATSKE U MJEŠOVITOM POVJERENSTVU VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA, ZA PROVEDBU ODREDABA ZAKONA O PRAVNOM POLOŽAJU VJERSKIH ZAJEDNICA I ODREDABA UGOVORA O PITANJIMA OD ZAJEDNIČKOG INTERESA SKLOPLJENIH IZMEĐU VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA

1. Razrješuje se DRAŽEN BOŠNJAKOVIĆ dužnosti supredsjedatelja Mješovitog povjerenstva Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica.

2. Razrješuju se dužnosti predstavnici Vlade Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica:

– dr. sc. ZDRAVKO MARIĆ

– ANTE MANDARIĆ

– IVAN MILANOVIĆ LITRE

– SARA-SANELA BUTORAC

– ŽELJKO GORŠIĆ.

Klasa: 080-02/12-02/515

Urbroj: 5030115/1-12-01

Zagreb, 6. rujna 2012.

Predsjednik

Zoran Milanović, v. r.

Rješenje, NN 104/2012-2283
## Rješenje o imenovanju supredsjedateljice i predstavnika Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica

### NN 104/2012 (19.9.2012.), Rješenje o imenovanju supredsjedateljice i predstavnika Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica

VLADA REPUBLIKE HRVATSKE

2284

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa Zakonom o pravnom položaju vjerskih zajednica (»Narodne novine«, broj 83/2002) i Ugovorima između Vlade Republike Hrvatske i crkava, odnosno vjerskih zajednica, o pitanjima od zajedničkog interesa (»Narodne novine«, br. 196/2003, 141/2004 i 4/2012), Vlada Republike Hrvatske je na sjednici održanoj 6. rujna 2012. godine donijela

RJEŠENJE

O IMENOVANJU SUPREDSJEDATELJICE I PREDSTAVNIKA REPUBLIKE HRVATSKE U MJEŠOVITOM POVJERENSTVU VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA, ZA PROVEDBU ODREDABA ZAKONA O PRAVNOM POLOŽAJU VJERSKIH ZAJEDNICA I ODREDABA UGOVORA O PITANJIMA OD ZAJEDNIČKOG INTERESA SKLOPLJENIH IZMEĐU VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA

1. Imenuje se JAGODA BOTIČKI supredsjedateljicom Mješovitog povjerenstva Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica.

2. Za predstavnike Vlade Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica, imenuju se:

– BOŽIDAR ŠTUBELJ

– MILJENKO FIČOR

– dr. sc. VANJA BILIĆ

– ANKICA NJEŽIĆ

– LJUBICA ĐUKANOVIĆ

– mr. sc. VESNA JURIĆ BULATOVIĆ

– DANICA DAMJANOVIĆ

– VESNA GOLUŽA

– ALEN ČIČAK.

3. Imenuje se tajnik Komisije za odnose s vjerskim zajednicama predstavnikom Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica, po položaju.

Klasa: 080-02/12-01/534

Urbroj: 5030115/1-12-01

Zagreb, 6. rujna 2012.

Predsjednik

Zoran Milanović, v. r.

Rješenje, NN 104/2012-2284
## Rješenje o imenovanju supredsjedateljice i predstavnika Republike Hrvatske u Mješovitom povjerenstvu Republike Hrvatske i Katoličke crkve za vjeronauk u javnim školama i vjerski odgoj u javnim predškolskim ustanovama

### NN 104/2012 (19.9.2012.), Rješenje o imenovanju supredsjedateljice i predstavnika Republike Hrvatske u Mješovitom povjerenstvu Republike Hrvatske i Katoličke crkve za vjeronauk u javnim školama i vjerski odgoj u javnim predškolskim ustanovama

VLADA REPUBLIKE HRVATSKE

2285

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 13. Ugovora između Vlade Republike Hrvatske i Hrvatske biskupske konferencije o katoličkom vjeronauku u javnim školama i vjerskom odgoju u javnim predškolskim ustanovama, od 29. siječnja 1999. godine, a u vezi s Ugovorom između Svete Stolice i Republike Hrvatske o suradnji na području odgoja i kulture (»Narodne novine – Međunarodni ugovori«, broj 2/97), Vlada Republike Hrvatske je na sjednici održanoj 6. rujna 2012. godine donijela

RJEŠENJE

O IMENOVANJU SUPREDSJEDATELJICE I PREDSTAVNIKA REPUBLIKE HRVATSKE U MJEŠOVITOM POVJERENSTVU REPUBLIKE HRVATSKE I KATOLIČKE CRKVE ZA VJERONAUK U JAVNIM ŠKOLAMA I VJERSKI ODGOJ U JAVNIM PREDŠKOLSKIM USTANOVAMA

1. Imenuje se MARIJA LUGARIĆ supredsjedateljicom Mješovitog povjerenstva Republike Hrvatske i Katoličke crkve za vjeronauk u javnim školama i vjerski odgoj u javnim predškolskim ustanovama.

2. Za predstavnike Republike Hrvatske u Mješovitom povjerenstvu Republike Hrvatske i Katoličke crkve za vjeronauk u javnim školama i vjerski odgoj u javnim predškolskim ustanovama, imenuju se:

– ZDENKA ČUKELJ

– MARIJA IVANKOVIĆ.

3. Imenuje se tajnik Komisije za odnose s vjerskim zajednicama predstavnikom Republike Hrvatske u Mješovitom povjerenstvu Republike Hrvatske i Katoličke crkve za vjeronauk u javnim školama i vjerski odgoj u javnim predškolskim ustanovama, po položaju.

Klasa: 080-02/12-01/533

Urbroj: 5030115/1-12-01

Zagreb, 6. rujna 2012.

Predsjednik

Zoran Milanović, v. r.

Rješenje, NN 104/2012-2285
## Rješenje o verifikaciji i dodjeli naziva "Referentni centar Ministarstva zdravlja za bolesti i ozljede velikih zglobova" Klinici za ortopediju Kliničkog bolničkog centra Zagreb

### NN 104/2012 (19.9.2012.), Rješenje o verifikaciji i dodjeli naziva "Referentni centar Ministarstva zdravlja za bolesti i ozljede velikih zglobova" Klinici za ortopediju Kliničkog bolničkog centra Zagreb

104 19.09.2012 Rješenje o verifikaciji i dodjeli naziva "Referentni centar Ministarstva zdravlja za bolesti i ozljede velikih zglobova" Klinici za ortopediju Kliničkog bolničkog centra Zagreb

MINISTARSTVO ZDRAVLJA

2287

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine«, broj 150/08, 71/10, 139/10, 22/11, 84/11, 12/12, 35/12 i 70/12) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za ortopediju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za bolesti i ozljede velikih zglobova« na vrijeme od pet godina.

2. Klinika za ortopediju Kliničkog bolničkog centra Zagreb, dužna je do isteka pet godina podnijeti zahtjev za obnove naziva »Referentni centar Ministarstva zdravlja za bolesti i ozljede velikih zglobova«.

3. »Referentni centar Ministarstva zdravlja za bolesti i ozljede velikih zglobova« Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/11-01/12

Urbroj: 534-10-1-2-1/5-12-13

Zagreb, 6. rujna 2012.

Ministar
prof. dr. sc. Rajko Ostojić, dr. med., v. r.

Rješenje, NN 104/2012-2287
## Odluka o katastarskoj izmjeri na području Općine Lekenik za dio katastarske općine Lekenik

### NN 104/2012 (19.9.2012.), Odluka o katastarskoj izmjeri na području Općine Lekenik za dio katastarske općine Lekenik

104 19.09.2012 Odluka o katastarskoj izmjeri na području Općine Lekenik za dio katastarske općine Lekenik

DRŽAVNA GEODETSKA UPRAVA

2289

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007 i 124/2010.) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE LEKENIK ZA DIO KATASTARSKE OPĆINE LEKENIK

1. U svrhu izrade katastra nekretnina i obnove zemljišne knjige na području Općine Lekenik za dio katastarske općine Lekenik provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere Geoprojekt d.d., Opatija.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.d., Opatija, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Lekenik za dio katastarske općine Lekenik dužni su do 1. listopada 2012. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Lekenik za dio katastarske općine Lekenik dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Sisak i tvrtka Geoprojekt d.d., Opatija osigurat će stručnu pomoć u označavanju granica zemljišta osobama iz točaka 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/11-03/20
Urbroj: 541-03-1-1-5-12-61
Zagreb, 31. kolovoza 2012.

Ravnatelj
dr. sc. Danko Markovinović, v. r.

Odluka, NN 104/2012-2289
## Odluka o katastarskoj izmjeri na području Općine Marijanci za katastarsku općinu Čamagajevci

### NN 104/2012 (19.9.2012.), Odluka o katastarskoj izmjeri na području Općine Marijanci za katastarsku općinu Čamagajevci

DRŽAVNA GEODETSKA UPRAVA

2290

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007 i 124/2010.) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE MARIJANCI ZA KATASTARSKU OPĆINU ČAMAGAJEVCI

1. U svrhu izrade katastra nekretnina i obnove zemljišne knjige na području Općine Marijanci za katastarsku općinu Čamagajevci provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere Geodetski zavod d.d. Osijek.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d. Osijek, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Marijanci za katastarsku općinu Čamagajevci dužni su do 1. listopada 2012. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Marijanci za katastarsku općinu Čamagajevci dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Osijek- Ispostava Donji Miholjac i tvrtka Geodetski zavod d.d. Osijek osigurat će stručnu pomoć u označavanju granica zemljišta osobama iz točaka 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/11-03/23

Urbroj: 541-03-1-1-5-12-48

Zagreb, 31. kolovoza 2012.

Ravnatelj

dr. sc. Danko Markovinović, v. r.

Odluka, NN 104/2012-2290
## Odluka o puštanju u opticaj kovanog novca kune i lipa s oznakom godine kovanja "2012."

### NN 104/2012 (19.9.2012.), Odluka o puštanju u opticaj kovanog novca kune i lipa s oznakom godine kovanja "2012."

104 19.09.2012 Odluka o puštanju u opticaj kovanog novca kune i lipa s oznakom godine kovanja "2012."

HRVATSKA NARODNA BANKA

2291

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 12. rujna 2012. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2012.«

1. Kovani novac kuna i lipa s oznakom godine kovanja »2012.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima (osim godine kovanja) utvrđenima u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.) pušta se u optjecaj 24. rujna 2012.

2. Ova Odluka stupa na snagu danom objave u »Narodnim novinama«.

O. br. 772/2012.

Zagreb, 12. rujna 2012.

Predsjednik Savjeta
Hrvatske narodne banke
guverner
Hrvatske narodne banke
prof. dr. sc. Boris Vujčić, v. r.

Odluka, NN 104/2012-2291
## Indeks potrošačkih cijena u kolovozu 2012.

### NN 104/2012 (19.9.2012.), Indeks potrošačkih cijena u kolovozu 2012.

DRŽAVNI ZAVOD ZA STATISTIKU

2295

Državni zavod za statistiku objavljuje:

INDEKS

POTROŠAČKIH CIJENA U KOLOVOZU 2012.

Indeks potrošačkih cijena u kolovozu 2012. u odnosu na srpanj 2012. iznosi 100,5.

Klasa: 957-04/12-01/12

Urbroj: 555-09-07-12-2

Zagreb, 14. rujna 2012.

Ravnatelj

dr. sc. Ivan Kovač, v. r.

104 19.09.2012 Indeks potrošačkih cijena u kolovozu 2012.

Ostalo, NN 104/2012-2295
## Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2012. godini

### NN 105/2012 (21.9.2012.), Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2012. godini

VLADA REPUBLIKE HRVATSKE

2296

Na temelju članka 9. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 i 70/2012), Vlada Republike Hrvatske je na sjednici održanoj 20. rujna 2012. godine donijela

ODLUKU

O IZMJENI ODLUKE O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2012. GODINI

I.

U Odluci o minimalnim financijskim standardima za decentralizirane funkcije za zdravstvene ustanove u 2012. godini (»Narodne novine«, broj 52/2012), u točki I. stavku 2. Tablica 1. mijenja se kako slijedi:

– kod Sisačko-moslavačke županije, u koloni 1. iznos: »9.645.363« zamjenjuje se iznosom: »9.712.663«, u koloni 2. iznos: »5.727.546« zamjenjuje se iznosom: »6.344.371«, a u koloni 3. iznos: »3.941.043« zamjenjuje se iznosom: »3.256.918«;

– kod Varaždinske županije, u koloni 1. iznos: »3.220.000« zamjenjuje se iznosom: »3.229.000«, a u koloni 2. iznos: »13.356.275« zamjenjuje se iznosom: »13.347.275«;

– kod Bjelovarsko-bilogorske županije, u koloni 1. iznos: »5.456.536« zamjenjuje se iznosom: »5.056.536«, a u koloni 2. iznos: »8.447.558« zamjenjuje se iznosom: »8.847.558«;

– kod Brodsko-posavske županije, u koloni 1. iznos: »5.116.336« zamjenjuje se iznosom: »4.986.336«, a u koloni 2. iznos: »10.806.034« zamjenjuje se iznosom: »10.936.034«;

– kod Osječko-baranjske županije, u koloni 1. iznos: »9.580.985« zamjenjuje se iznosom: »6.799.701«, a u koloni 2. iznos: »11.794.087« zamjenjuje se iznosom: »14.575.371«;

– kod Vukovarsko-srijemske županije, u koloni 1. iznos: »4.458.005« zamjenjuje se iznosom: »4.071.230«, a u koloni 2. iznos: »15.042.226« zamjenjuje se iznosom: »15.429.001«;

– kod Istarske županije, u koloni 1. iznos: »5.342.354« zamjenjuje se iznosom: »5.442.705«, u koloni 2. iznos: »8.505.379« zamjenjuje se iznosom: »8.935.379«, a u koloni 3. iznos: »10.880.351« zamjenjuje se iznosom: »10.350.000«;

– kod Dubrovačko-neretvanske županije, u koloni 1. iznos: »8.198.847« zamjenjuje se iznosom: »6.951.674«, a u koloni 2. iznos: »7.598.826« zamjenjuje se iznosom: »8.845.999«;

– kod Međimurske županije, u koloni 1. iznos: »1.288.590« zamjenjuje se iznosom: »1.523.520«, u koloni 2. iznos: »2.752.283« zamjenjuje se iznosom: »2.652.283«, a u koloni 3. iznos: »9.400.000« zamjenjuje se iznosom: »9.265.070«;

– pod »UKUPNO«, u koloni 1. iznos: »116.741.462« zamjenjuje se iznosom: »112.207.811«, u koloni 2. iznos: »200.461.219«, zamjenjuje se iznosom: »206.344.276«, a u koloni 3. iznos: »70.750.127« zamjenjuje se iznosom: »69.400.721«.

I.

Ova Odluka stupa na snagu danom objave u »Narodnim novinama«.

Klasa: 510-01/12-01/01

Urbroj: 50301-04/04-12-3

Zagreb, 20. rujna 2012.

Predsjednik

Zoran Milanović, v. r.

Odluka, NN 105/2012-2296
## Zaključak Vlade Republike Hrvatske klasa: 110-04/12-02/04, urbroj: 50301-04/04/-12-10 od 20. rujna 2012.

### NN 105/2012 (21.9.2012.), Zaključak Vlade Republike Hrvatske klasa: 110-04/12-02/04, urbroj: 50301-04/04/-12-10 od 20. rujna 2012.

VLADA REPUBLIKE HRVATSKE

2297

Na temelju članka 31. stavka 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 20. rujna 2012. godine donijela

ZAKLJUČAK

1. Danom donošenja ovoga Zaključka prestaje važiti Zaključak o pokretanju pregovora o izmjenama i dopunama kolektivnih ugovora trgovačkih društava i ustanova u natpolovičnom vlasništvu Republike Hrvatske (»Narodne novine«, broj 89/2012).

2. Ovaj Zaključak objavit će se u »Narodnim novinama«.

Klasa: 110-04/12-02/04

Urbroj: 50301-04/04-12-10

Zagreb, 20. rujna 2012.

Predsjednik

Zoran Milanović, v. r.

Ostalo, NN 105/2012-2297
## Uredba o izmjeni i dopunama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

### NN 106/2012 (26.9.2012.), Uredba o izmjeni i dopunama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

VLADA REPUBLIKE HRVATSKE

2301

Na temelju članka 7. stavka 9. Zakona o fiskalnoj odgovornosti (»Narodne novine« broj 139/2010), Vlada Republike Hrvatske je na sjednici održanoj 20. rujna 2012. godine donijela

UREDBU

O IZMJENI I DOPUNAMA UREDBE O SASTAVLJANJU I PREDAJI IZJAVE O FISKALNOJ ODGOVORNOSTI I IZVJEŠTAJA O PRIMJENI FISKALNIH PRAVILA

Članak 1.

U Uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (»Narodne novine« broj 78/2011), u članku 12. dodaje se novi stavak 7. koji glasi:

»(7) Ako je datum primopredaje raniji od 31. kolovoza, uz Izjavu sastavljenu za razdoblje od 1. siječnja tekuće godine do datuma prestanka obnašanja dužnosti, predaje se i Izvješće o otklonjenim slabostima i nepravilnostima utvrđenima prethodne godine za one slabosti i nepravilnosti koje su prema Planu otklanjanja slabosti i nepravilnosti trebale biti otklonjene u razdoblju do datuma prestanka obnašanja dužnosti te prilozi iz članka 6. stavka 1. ove Uredbe sastavljeni za razdoblje 1. siječnja do 31. prosinca prethodne godine.».

Dosadašnji stavak 7. postaje stavak 8.

Članak 2.

U članku 20. dodaje se stavak 2. koji glasi:

»(2) Obrasci iz stavka 1. ovoga članka dostupni su i na internetskoj stranici Ministarstva financija.«.

Članak 3.

Prilog 2 – Upitnik o fiskalnoj odgovornosti za proračunsku godinu \_\_\_\_\_\_ iz članka 20. mijenja se i glasi:

**PRILOG 2**

[**UPITNIK O FISKALNOJ ODGOVORNOSTI ZA PRORAČUNSKU GODINU
\_\_\_\_\_\_**](dodatni/423058.pdf)

**DODATAK 1**

[**TABLICA: TESTIRANJA UZ PITANJE 24.**](dodatni/423059.pdf)

Članak 4.

Ova Uredba stupa na snagu danom objave u »Narodnim novinama«.

Klasa: 410-01/12-01/12

Urbroj: 50301-05/16-12-2

Zagreb, 20. rujna 2012.

Predsjednik

Zoran Milanović, v. r.

106 26.09.2012 Uredba o izmjeni i dopunama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

106 26.09.2012 Uredba o izmjeni i dopunama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

106 26.09.2012 Uredba o izmjeni i dopunama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

106 26.09.2012 Uredba o izmjeni i dopunama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

106 26.09.2012 Uredba o izmjeni i dopunama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

Uredba, NN 106/2012-2301
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o izmjeni Uredbe o utvrđivanju poslova iz članka 4.a i 4.c Zakona o Financijskoj agenciji

### NN 106/2012 (26.9.2012.), Uredba o izmjeni Uredbe o utvrđivanju poslova iz članka 4.a i 4.c Zakona o Financijskoj agenciji

VLADA REPUBLIKE HRVATSKE

2302

Na temelju članka 4.d Zakona o Financijskoj agenciji (»Narodne novine«, br. 117/2001, 60/2004 i 42/2005), Vlada Republike Hrvatske je na sjednici održanoj 20. rujna 2012. godine donijela

UREDBU

O IZMJENI UREDBE O UTVRĐIVANJU POSLOVA IZ ČLANKA 4.A I 4.C ZAKONA O FINANCIJSKOJ AGENCIJI

Članak 1.

U Uredbi o utvrđivanju poslova iz članka 4.a i 4.c Zakona o Financijskoj agenciji (»Narodne novine«, broj 98/2005), članak 6. mijenja se i glasi:

»Članak 6.

Agencija ima pravo na naknadu za obavljanje usluga iz članaka 2. – 5. ove Uredbe. Na cjenik usluga koji donosi Uprava Agencije suglasnost daje ministar financija.«.

Članak 2.

Ova Uredba stupa na snagu danom objave u »Narodnim novinama«.

Klasa: 450-02/12-01/04

Urbroj: 50301-05/16-12-3

Zagreb, 20. rujna 2012.

Predsjednik

Zoran Milanović, v. r.

Uredba, NN 106/2012-2302
## Odluka o oduzimanju prava priređivanja igara na sreću u casinima trgovačkom društvu Casino Parentium d.d.

### NN 106/2012 (26.9.2012.), Odluka o oduzimanju prava priređivanja igara na sreću u casinima trgovačkom društvu Casino Parentium d.d.

VLADA REPUBLIKE HRVATSKE

2305

Na temelju članka 32. stavka 1. točke 8. Zakona o igrama na sreću (»Narodne novine«, broj 87/2009), Vlada Republike Hrvatske je na sjednici održanoj 20. rujna 2012. godine donijela

ODLUKU

O ODUZIMANJU PRAVA PRIREĐIVANJA IGARA NA SREĆU U CASINIMA TRGOVAČKOM DRUŠTVU CASINO PARENTIUM d.d.

I.

Trgovačkom društvu Casino Parentium d.d., Poreč, Zelena laguna b.b., OIB: 43118682762, oduzima se pravo priređivanja igara na sreću u casinima.

II.

Donošenjem ove Odluke raskida se Ugovor o koncesiji za priređivanje igara na sreću u igračnicama u hotelu Parentium u Poreču, Zelena laguna bb, upisan u Registar koncesija pod identifikacijskim brojem 13078 i Dodatak Ugovora o koncesiji za priređivanje igara na sreću u casinu pod istim brojem.

III.

Donošenjem ove Odluke prestaju važiti sva prava trgovačkog društva Casino Parentium d.d., Poreč, Zelena laguna bb, stečena Odlukom o davanju koncesija za trajno priređivanje igara na sreću u igračnicama prema članku 79. stavku 2. Zakona o igrama na sreću (»Narodne novine«, broj 111/99), Odlukom o davanju koncesija za povremeno priređivanje igara na sreću u igračnicama (»Narodne novine«, broj 111/99) i Odlukom o produljenju koncesije priređivačima igara na sreću u casinima (»Narodne novine«, broj 152/2009).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 461-03/12-01/02

Urbroj: 50301-05/16-12-2

Zagreb, 20. rujna 2012.

Predsjednik

Zoran Milanović, v. r.

Odluka, NN 106/2012-2305
## Odluka o oduzimanju prava priređivanja igara na sreću u casinima trgovačkom društvu Grand Hotel Lav d.o.o.

### NN 106/2012 (26.9.2012.), Odluka o oduzimanju prava priređivanja igara na sreću u casinima trgovačkom društvu Grand Hotel Lav d.o.o.

VLADA REPUBLIKE HRVATSKE

2306

Na temelju članka 32. stavka 1. točke 8. Zakona o igrama na sreću (»Narodne novine«, broj 87/2009), Vlada Republike Hrvatske je na sjednici održanoj 20. rujna 2012. godine donijela

ODLUKU

O ODUZIMANJU PRAVA PRIREĐIVANJA IGARA NA SREĆU U CASINIMA TRGOVAČKOM DRUŠTVU GRAND HOTEL LAV d.o.o.

I.

Trgovačkom društvu Grand Hotel Lav d.o.o., Podstrana, Grljevačka 2a, OIB: 44693068925, oduzima se pravo priređivanja igara na sreću u casinima.

II.

Donošenjem ove Odluke raskida se Ugovor o koncesiji za priređivanje igara na sreću u casinu u Podstrani, Grljevačka 2a, hotelski kompleks Le Meridien Lav, upisan u Registar koncesija pod identifikacijskim brojem 15181.

III.

Donošenjem ove Odluke prestaju važiti sva prava trgovačkog društva Grand Hotel Lav d.o.o., Podstrana, Grljevačka 2a, stečena Odlukom o davanju koncesija priređivačima igara na sreću u casinima (»Narodne novine«, broj 42/2006).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 461-03/12-01/01

Urbroj: 50301-05/16-12-2

Zagreb, 20. rujna 2012.

Predsjednik

Zoran Milanović, v. r.

Odluka, NN 106/2012-2306
## Odluka o otpisu dijela zakupnine, naknade za dugogodišnji zakup, naknade za dugogodišnji zakup za ribnjake i naknade za koncesiju za poljoprivredno zemljište u vlasništvu Republike Hrvatske

### NN 106/2012 (26.9.2012.), Odluka o otpisu dijela zakupnine, naknade za dugogodišnji zakup, naknade za dugogodišnji zakup za ribnjake i naknade za koncesiju za poljoprivredno zemljište u vlasništvu Republike Hrvatske

VLADA REPUBLIKE HRVATSKE

2307

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 20. rujna 2012. godine donijela

ODLUKU

O OTPISU DIJELA ZAKUPNINE, NAKNADE ZA DUGOGODIŠNJI ZAKUP, NAKNADE ZA DUGOGODIŠNJI ZAKUP ZA RIBNJAKE I NAKNADE ZA KONCESIJU ZA POLJOPRIVREDNO ZEMLJIŠTE U VLASNIŠTVU REPUBLIKE HRVATSKE

I.

Zakupnicima, dugogodišnjim zakupnicima i koncesionarima poljoprivrednog zemljišta u vlasništvu Republike Hrvatske u županijama u kojima je proglašena elementarna nepogoda otpisuje se plaćanje zakupnine i naknade za dugogodišnji zakup, dugogodišnji zakup za ribnjake i koncesiju za 2012. godinu, u dijelu zakupnine od 25% i dijelu naknade za dugogodišnji zakup, dugogodišnji zakup za ribnjake te naknade za koncesiju od 50%, koji su prihod državnog proračuna, za sve kulture osim za pšenicu, ječam, raž, zob, uljanu repicu, heljdu i gorušicu.

II.

Preporuča se svim županijama, općinama i gradovima da zakupnicima i koncesionarima poljoprivrednog zemljišta u vlasništvu Republike Hrvatske u županijama u kojima je proglašena elementarna nepogoda otpišu plaćanje zakupnine za 2012. godinu, u dijelu zakupnine od 25% koji je prihod županije i u dijelu zakupnine i naknade za dugogodišnji zakup, dugogodišnji zakup za ribnjake i koncesiju od 50% koji su prihod općina i gradova, za sve kulture osim za pšenicu, ječam, raž, zob, uljanu repicu, heljdu i gorušicu.

III.

Općinska, odnosno gradska vijeća i Gradska skupština Grada Zagreba sačinit će popis fizičkih i pravnih osoba iz točaka I. i II. ove Odluke, koje su imale prijavljenu i utvrđenu štetu od elementarnih nepogoda u 2012. godini na poljoprivrednom zemljištu u vlasništvu Republike Hrvatske za sve kulture osim za pšenicu, ječam, raž, zob, uljanu repicu, heljdu i gorušicu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/12-01/03

Urbroj: 50301-25/25-12-5

Zagreb, 20. rujna 2012.

Predsjednik

Zoran Milanović, v. r.

Odluka, NN 106/2012-2307
## Odluka o davanju suglasnosti na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka

### NN 106/2012 (26.9.2012.), Odluka o davanju suglasnosti na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka

VLADA REPUBLIKE HRVATSKE

2308

Na temelju članka 35. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009) i članka 5. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008, 125/2010, 102/2011 i 83/2012), Vlada Republike Hrvatske je na sjednici održanoj 20. rujna 2012. godine donijela

ODLUKU

O DAVANJU SUGLASNOSTI NA PRIJENOS KONCESIJE POMORSKOG DOBRA U SVRHU GOSPODARSKOG KORIŠTENJA RADI OBAVLJANJA DJELATNOSTI UZGOJA ŠKOLJAKA

I.

Vlada Republike Hrvatske daje suglasnost na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka u Malostonskom zaljevu, a koja je dodijeljena Odlukom o davanju koncesije na pomorskom dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu i Malom moru (»Narodne novine«, broj 96/2009), na novog ovlaštenika koncesije, a kako slijedi:

|  |  |  |
| --- | --- | --- |
| Broj polja | Dosadašnji ovlaštenik koncesije | Novi ovlaštenik koncesije |
| 622 | Obrt Mušula, Vl. Vilko Barović | Obrt Pestej, Vl. Berislav Šegović. |

II.

Ovlaštenik koncesije iz točke I. ove Odluke stječe pravo gospodarskog korištenja pomorskog dobra u svrhu uzgoja školjaka, te stječe sva prava i preuzima sve obveze kako je određeno Odlukom o davanju koncesije na pomorskom dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu i Malom moru.

III.

Na temelju ove Odluke ovlašćuje se ministar pomorstva, prometa i infrastrukture da potpiše ugovor o prijenosu koncesije u roku 30 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/12-02/06

Urbroj: 50301-05/20-12-3

Zagreb, 20. rujna 2012.

Predsjednik

Zoran Milanović, v. r.

Odluka, NN 106/2012-2308
## Rješenje o verifikaciji i dodjeli naziva "Referentni centara Ministarstva zdravlja za dermatološku onkologiju" Klinici za dermatovenerologiju Kliničkog bolničkog centra Zagreb

### NN 106/2012 (26.9.2012.), Rješenje o verifikaciji i dodjeli naziva "Referentni centara Ministarstva zdravlja za dermatološku onkologiju" Klinici za dermatovenerologiju Kliničkog bolničkog centra Zagreb

MINISTARSTVO ZDRAVLJA

2311

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine«, broj 150/08, 71/10, 139/10, 22/11, 84/11, 12/12, 35/12 i 70/12) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za dermatovenerologiju Kliničkoga bolničkog centra Zagreb, verificira se i dodjeljuje naziv »Referentni centar Ministarstva zdravlja za dermatološku onkologiju« na vrijeme od pet godina.

2. Klinika za dermatovenerologiju Kliničkoga bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za dermatološku onkologiju«.

3. »Referentni centar Ministarstva zdravlja za dermatološku onkologiju« Kliničkoga bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/11-01/25

Urbroj: 534-10-1-2-1/5-12-17

Zagreb, 13. rujna 2012.

Ministar

prof. dr. sc. Rajko Ostojić, dr. med., v. r.

Rješenje, NN 106/2012-2311
## Rješenje o izmjeni dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 106/2012 (26.9.2012.), Rješenje o izmjeni dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

2312

Na temelju članka 107. stavka 4. i stavka 6. Zakona o oružju (»Narodne novine« broj 63/07, 146/08, 59/12), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 34/11, 42/11, 58/11, 68/11, 76/11, 112/11 i 148/11, 18/12, 30/12, 55/12, 65/12, 69/12, 83/12).

I.

Iza rednog broja 250. dodaju se brojevi i riječi:

»251. Ustanova za zdravstvenu skrb za medicinu rada Dr. Mijač, Split, Put Firula 55.

252. Ustanova za zdravstvenu skrb OPUS MEDICUS za medicinu rada i športa, Zagreb, Iblerov trg 10.

253. Ustanova za zdravstvenu skrb Sv. Rok M.D. za medicinu rada, Zagreb, Ulica grada Vukovara 284.

254. Ustanova za zdravstvenu skrb Ercegović, Split, Ulica slobode 37.

255. Poliklinika za djelatnost interne medicine, medicine rada i medicinsko-biokemijsku djelatnost »Stela«, Zagreb, Prijepoljska 19b.«

II.

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine« broj: 36/11) u točki I redni broj: 232. se mijenja tako da glasi

»232. Ustanova za zdravstvenu skrb FINDRI-GUŠTEK, Sesvete, Ninska 5a.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-07-1-1-1/2-12-79

Zagreb, 13. rujna 2012.

Ministar

prof. dr. sc. Rajko Ostojić, dr. med., v. r.

Rješenje, NN 106/2012-2312